**НА ВНИМАНИЕТО НА СТУДЕНТИТЕ ОТ СПЕЦИАЛНОСТ „СТОПАНСКО УПРАВЛЕНИЕ“**

Уважаеми колеги, предоставяме ви полезна информация във връзка с предстоящия държавен изпит.

НАЧАЛО на изпита 8:30 часа. Местата в залата се заемат от 8:10 до 8:20. По време на изпита е забранено използването на мобилни телефони (трябва да бъдат изключени и прибрани), както и излизането от залата по какъвто и да било повод.

Изпитът се състои от две части:

1. Отговор на въпроси от учебния материал.
2. Тест.

В ПЪРВАТА ЧАСТ на изпита (времетраене 75 минути) отговаряте писмено на въпроси върху учебния материал, кратко и структурирано, в рамките на предоставеното пространство. Примерни въпроси ще намерите по-долу.

Почивка – 15 минути

ВТОРАТА ЧАСТ - ТЕСТЪТ е със следните параметри: 60 закрити въпроси; всеки въпрос има точно един верен отговор (няма изключение от това правило); всеки верен отговор носи една точка. Време за изпълнение на теста – 75 минути.

Съобщаване на резултатите от Държавния изпит и връчване на книжките – 17:00 в зала 300.

Примерни въпроси (отговорите трябва да бъдат ограничени в полето под въпроса)

Посочете основните идеи на Фредерик Тейлър („научно управление“).

Кога можем да смятаме, че организацията е в „добро здраве“ от гледна точка на следните критерии:

- организационна атмосфера:

- трудови задачи:

- конфликти:

- решения:

Кои са четирите основни измерители на културата в подхода на Х Хофстеде?

Дайте определение за Управление на човешките ресурси:

В какво се състои разликата между методите „обогатяване на длъжността“ и „разширяване на длъжността“?

Посочете основни идеи, свързани със социалната отговорност на бизнеса.

Какви видове организационни мрежи познавате? Какво е най-характерно за тях?

ОТ КАТЕДРА „СТОПАНСКО УПРАВЛЕНИЕ“